Märt-Matis Lill

Märt-Matis Lill (sündinud 6. novembril 1975 Tartus) on eesti helilooja. Ta õppis Tallinna Muusikakeskkoolis Lepo Sumera käe all kompositsiooni. Aastal 1999 lõpetas ta Eesti Muusikaakadeemia kompositsiooniklassi Lepo Sumera ja Eino Tambergi õpilasena. Ta on käinud Tallinna Pedagoogikaülikoolis filosoofiatundides ning õppinud Helsingi ülikoolis japanoloogiat, sinoloogiat ja filosoofiat. Ta õpib magistriõppes Helsingi Ülikoolis ja Sibeliuse Akadeemias Veli-Matti Puumala juures. Ta on osalenud Helsingis IRCAMi suvekursustel (2000. aasta suvel) ning Luca Francesconi, Michael Jarrelli, Louis Andriesseni ja Magnus Lindbergi meistrikursustel. 2003. aasta suvel osales stipendiaadina Centre Acanthes’i suvekursustel Avignonis. 2003. aastal osales ta teosega "Taeva jõgi" (salvestas Tallinna Kammerorkester Risto Joosti juhatusel) rahvusvahelisel heliloojate rostrumil Viinis alla 30-aastaste heliloojate kategoorias. 2007. aastal valiti "Mu nuttev hääl on sügistuul" rahvusvahelisel heliloojate rostrumil Pariisis kümne parema teose hulka. Märt-Matis Lill on kirjutanud ka näituse- ja filmimuusikat. Rahvusvahelist edu on pälvinud tema muusikaga Priit Tenderi animafilmid "Mont Blanc" ja "Rebasenaine". 2014. aasta aprillist on Märt-Matis Lill Eesti Heliloojate Liidu esimees. Ta on ka Eesti Arnold Schönbergi Ühingu esimees (aastast 2003), Pärnu Nüüdismuusika Päevade kunstiline juht ja Eestimaa Looduse Fondi toetajaliige. Ta on kirjutanud arvustusi, artikleid ja esseesid eesti lehtedele ja ajakirjadele. 1999 "Üleminekuriitus" ("Le rite de passage"; kandlele ja kammerorkestrile; NYYD Ensemble'i tellimus; CD-l "Eesti heliloojad/Estonian composers (2)") 2001 "Seitse laulu sügisest" (baritonile ja klaverile) 2002 "Linnujäljed taeval" 2002 "Etnofuturistlikud etüüdid" 2003 "Farwell" (seade John Dowlandi lautofuugast kandlele, flöödile, klarnetile, tšellole ja löökpillidele 2003 "Taeva jõgi" (kammerorkestrile; festivali Eesti Muusika Päevad tellimus) 2015 "Kui kivid olid veel pehmed" (Hasso Krulli samanimelise poeemi järgi; festivali Klaaspärlimäng ning ERPi tellimus) 2017 ooper "Tulleminek" (esietendus 22. aprill Vanemuise teatris) 2004 Heino Elleri nimeline muusikapreemia 2006 Eesti Muusika Päevade preemia ("Kurb rõõm") 2007 Eesti Muusika Päevade preemia ("Lindudele") 2008 stipendium "Ela ja sära" 2012 Eesti Muusika Päevade preemia ("Hara Hoto varemed") 2018 Eesti Teatriliidu muusikaauhind (koos ooperi "Tulleminek" lavastuse meeskonnaga - Taago Tubin, Jan Kaus, Taavi Kull) 2018 Eesti Vabariigi kultuuripreemia (ooper "Tulleminek") 2018 Eesti Muusikanõukogu muusikapreemia (olulise panuse eest eesti heliloomingusse) 2019 Eesti Kultuurkapitali helikunsti sihtkapitali aastapreemia (ere loominguaasta ja "Suidsusannasümfoonia") 2020 LHV uue heliloomingu Au-tasu ("Suidsusannasümfoonia" muusikalavastus segakoorile, instrumentidele ja näitlejatele) Märt-Matis Lille ema on tõlkija Anne Lill ja isa kirjanik Jaan Kaplinski. Emil Laansoo on tema vanaisa. Märt-Matis Lillel on pojad Oliver (1995) ja Markos (1999) ning tütar Ele (2010). Lõõgastuseks loeb ta hiina keeles Kong Fuzi tekste.[viide?] Märt-Matis Lill. Eesti Muusika Infokeskus. Eesti muusika biograafiline leksikon. 1. köide: A–M. Tallinn: Eesti Entsüklopeediakirjastus, 2007, lk. 377. Mõned teosed estmusic.com lehel Koduleht Eesti Muusika Infokeskus Keel: hiina. Elukoht: Soome. Eesti helilooja Märt-Matis Lill. Ajakiri Muusika "Aastavahetus Roomas paavsti ja estraadiga" Postimees 8. jaanuar 2000 "Suu laulab, süda muretseb" Postimess 26. juuli 2000 "Kas soomlased on lollid?". Postimees 28. november 2003 "Aeg ja nuga. Utoopia Soome moodi". Eesti Ekspress 11. detsember 2003 "Folk ja tema publik" Postimees Essee "Hingesuurusest ja selle puudumisest" Postimees 10. jaanuar 2004 "Disko Schönbergi järgi", lühiintervjuu Märt-Matis Lillega Postimees 22. jaanuar 2004 "Pöörane ja psühhedeelne seto meestelaul" temuki.ee november 2005 "Musica Nova" temuki.ee, 3. juuni 2006 "Mõtle poeetiliselt ja globaalselt" Postimees 6. juuni 2007 Kristel Kossar, "Muusikalise poeedi muutunud aeg", Postimees, 24. oktoober 2009 "Quo vadis, eesti muusika(elu)?" Sirp 18. märts 2011